is is is is is is is is is is is is is is is is is is is en is is hbs_lat en is is is is is is is is is is is is is is is is is is cs is is is is is is is is is is is cs is is is is is is is is is is is is is is is is is is en is is is is is pt is is is cs is is ceb en is is is is is is is is is is is is is cs is is is is is is hbs_lat de en da is is is is is is en is is is pt is is cs is is is is ceb is is is is is is is is is is is cs is is is en en sv is pt pt pt pt is pt es pt pt is pt en pt cs is pt en pt en is pt pt pt ro is pt pt pt en is ko en pt en is pt pt et cs hu ilo pl ko uk cs en ru ko tr is pt pl pt en is en pt pt is is en is hbs_lat en en en en en la is de da is is is is hbs_lat is is is is is is is is en is is is is is is sk is is is is is vi nb is en is cs cs cs cs sl is de hbs_lat de de de is is is is is hbs_lat cs cs is cs cs is de is is is hbs_lat de de de cs de is is is de hu et is is is cs is is cs is fi is is is vo is is is en is cs is is is is cs is de en cs is hu is is is is is pt is is is cs is vi is is is is is is is de is da nb is en is is da is is is is is et fy da pt is is tr is is is pt is is cs de pt ceb sk et et cs is cs da pt is cs is is sk cs is is is is is cs ceb is is is is is is is is is de is cs pt et is is jv is cs is cs is is de sk is is is is is is is is is de et cs da is is is de hu is en sk is et sk cs is is hu is cs ca is is is cs is hu is is pt is is is is is is is is is is pt is de de cs vo hbs_lat is is hbs_lat is is is is is is is is is is is is cs is is is is is is fi is is is is is es is en es da es fr es is is is hbs_lat is is hbs_lat is is is is is is sk is pt is is is cs is vi is is is da is is is is et fy pt hu is ca cs uk de is ceb is ceb fr is
Jafnréttisáætlun | Fjölbrautaskólinn við Ármúla
Skólameistari skipar jafnréttisnefnd í samræmi við 15. grein jafnréttislaga. Hlutverk nefndarinnar er að koma fram með hugmyndir að markmiðum og leiðum sem stuðla að auknu jafnrétti í skólanum ásamt því að fylgja hugmyndunum eftir í framkvæmd og meta árangur. Jafnréttisfulltrúi er nefndinni innan handar og fylgir eftir starfslýsingu sem finna má á heimasíðu skólans. Jafnréttisnefnd og jafnréttisfulltrúi eru sameiginlega ábyrg fyrir eftirfarandi verkefnum:
Endurskoða jafnréttisstefnu skólans. Hafa eftirlit með að farið sé að lögum og reglum í jafnréttismálum og að jafnréttisáætlun sé fylgt eftir meðal annars með því að safna og birta reglulega upplýsingar um stöðu jafnréttismála í skólanum.
Gera aðgerðaáætlun um hvernig rétta skuli hlut kynja þar sem það á við.
Fylgjast með framgangi jafnréttisverkefna innan skólans.
Standa að fræðslu um jafnréttismál fyrir stjórnendur og annað starfsfólk.
Halda uppi umræðu og fræðslu um jafnréttismál og koma á framfæri hugmyndum sem stuðla að auknu jafnrétti.
Hafa eftirlit með því að jafnréttislögum sé framfylgt.
Hafa umsjón með því að töluleg markmið séu sett, þeim sé fylgt eftir og þau mæld.
Skipuleggja samþættingarverkefni sem hafa það að leiðarljósi að jafnréttishugsjónin nái inn í stjórnun og ákvarðanatöku.
Fylgja eftir kvörtunum og kærumálum sem varða jafnréttismál skólans og koma þeim í réttan farveg.
Gera matsskýrslu eða samantekt um framgang jafnréttismála.
Samkvæmt 19. gr. jafnréttislaga skulu konum og körlum er starfa hjá sama atvinnurekanda greidd sömu laun og skulu njóta sömu kjara fyrir jafnverðmæt og sambærileg störf. Með launum er átt við hvers konar þóknun, beina og óbeina og hlunnindagreiðslur. Sama gildir um lífeyris-, orlofs- og veikindarétt sem og hvers konar önnur starfskjör eða réttindi sem metin eru til fjár.
Laun starfsmanna Fjölbrautaskólans við Ármúla ákvarðast af viðkomandi kjarasamningum. Forsvarsmenn Fjölbrautaskólans við Ármúla ábyrgjast að konum og körlum sé ekki mismunað í launum innan skólans. Launaákvarðanir skulu vera gegnsæjar og málefnalegar.
Draga úr þætti yfirvinnu við launaákvarðanir. Bjóða konum jafnt sem körlum launuð aukastörf.
Niðurstöður kynntar árlega á starfsmannafundi
Laus störf, starfsþjálfun, endurmenntun og símenntun, 20. gr.
Jafnréttissjónarmið skulu höfð að leiðarljósi við stöðuveitingar. Markmiðið er að halda sem jöfnustu hlutfalli kynja í störfum innan skólans. Þess skal gætt að einstaklingum sé ekki mismunað vegna kynferðis við úthlutun verkefna eða þegar teknar eru ákvarðanir um framgang í störfum. Jafnframt skulu bæði kyn njóta sömu tækifæra til að axla ábyrgð.
Að jafna fjölda karla og kvenna í störfum í skólanum.
Samantekt á kynjahlutföllum allra starfshópa skólans ásamt yfirliti yfir auglýst störf, umsækjendur og ráðningar. Fylgjast markvisst með úthlutun verkefna og tilfærslum innan skólans. Hvetja umsækjendur af því kyni sem á hallar til að sækja um störf.
Kynjahlutföll eru greind og kynnt á fundum og í ársskýrslu skólans
Leitast skal við að starfslýsing í atvinnuauglýsingu höfði til beggja kynja og mismuni ekki á grundvelli kynferðis eða annarra þátta. Þegar birtar eru tölfræðilegar upplýsingar á vegum skólans skulu þær jafnan kyngreindar, eftir því sem við á.
Starfsauglýsingar innan skólans skulu ekki mismuna eftir kyni. Jafnframt skal hvetja umsækjendur af því kyni sem hallar á, að sækja um.
Kanna auglýsingatöflur skólans og auglýsingar sem sendar eru út. Sjá til þess að starfsauglýsingar séu yfirlesnar. Ræða auglýsingar sem brjóta í bága við jafnréttislög.
Í hvert skipti sem starfsauglýsing er samin.
Konur og karlar skulu njóta sömu möguleika til endurmenntunar, starfsþjálfunar og starfsþróunar. Endurmenntunarstefna skólans skal endurspegla slík markmið og aflað skal skipulega upplýsinga um endurmenntun starfsfólks. Leitast skal við að höfða til beggja kynja og mismuna ekki kynjunum hvað varðar þá starfsþjálfun, endurmenntun og starfsþróun sem í boði er á hverjum tíma.
Að konur og karlar njóti sömu möguleika til starfsmenntunar og starfsþjálfunar.
Kyngreind samantekt með upplýsingum um þátttöku í endurmenntun.
Jafnréttisnefnd fer yfir stöðuna þegar hún fundar.
Að námstilboð skólans mismuni ekki eftir kyni.
Fylgjast með kynjahlutfalli á námskeiðum á vegum skólans og hvetja starfsmenn af því kyni sem á hallar að sækja sér starfsþjálfun og endurmenntun.
Jafnréttisnefnd fer yfir stöðuna þegar hún fundar.
Samræming fjölskyldu- og atvinnulífs, 21. gr.
Starfsmönnum skal gert kleift að samræma starfsskyldur sínar og skyldur gagnvart fjölskyldu með sveigjanlegum vinnutíma, hlutastörfum eða annarri vinnuhagræðingu, eftir því sem við verður komið.
Að komið sé til móts við starfsfólk með sveigjanlegum og fyrirsjáanlegum vinnutíma eins og hægt er.
Kennarar geta lagt fram óskir um kennslumagn og skipulag stundatöflu.
Komið er til móts við annað starfsfólk með tilhliðrun vinnutíma eins og hægt er.
Kynbundið ofbeldi, kynferðisleg áreitni og kynbundin áreitni,  22. gr.
Kynbundið ofbeldi, kynferðisleg áreitni og kynbundin áreitni er ekki liðin í Fjölbrautaskólanum við Ármúla.
Allir nemendur og starfsmenn eiga rétt á því að komið sé fram við þá af virðingu og að þeir sæti ekki kynbundnu ofbeldi, kynferðislegri áreitni eða kynbundinni áreitni.
Kynbundið ofbeldi er ofbeldi á grundvelli kyns sem leiðir til eða gæti leitt til líkamlegs, kynferðislegs eða sálræns skaða eða þjáninga þess sem fyrir því verður, einnig hótun um slíkt ofbeldi, þvingun eða handahófskennda sviptingu frelsis, bæði í einkalífi og á opinberum vettvangi.
Kynferðisleg áreitni er kynferðisleg hegðun sem er ósanngjörn og/eða móðgandi og í óþökk þess sem fyrir henni verður. Kynferðisleg áreitni getur verið líkamleg, orðbundin eða táknræn.
Kynbundin áreitni er hvers kyns ósanngjörn og/eða móðgandi hegðun, sem tengist kyni þess sem fyrir henni verður, er í óþökk og hefur áhrif á sjálfsvirðingu þess sem fyrir henni verður. Áreitnin getur verið líkamleg, orðbundin eða táknræn.
Telji starfsfólk sig verða fyrir kynbundnu ofbeldi, kynferðislegri áreitni eða kynbundinni áreitni skal það leita til skólameistara, trúnaðarmanna stéttarfélaga eða jafnréttisfulltrúa skólans eins og fram kemur í starfsmannastefnu. Síðan er unnið í málinu í samráði við þann sem telur á sér brotið. Haft er samband við aðila málsins og hvorum/hverjum aðila um sig gefinn kostur á að tjá sig um málsatvik. Leitað er sátta ef svo ber undir en málinu komið í lögformlegan farveg takist það ekki eða grunur leikur á að lögbrot hafi verið framið. Á öllum stigum skal tryggt að aðilum máls sé veittur viðhlítandi stuðningur, vilji þeir á annað borð þiggja slíkt.
Auka skal fræðslu um kynferðislega áreitni til að stuðla að því að allt starfsfólk verði meðvitað um málefnið, geti greint slíkt atferli og brugðist við því ef svo ber undir.
Allir eru meðvitaðir um að kynferðisleg- og kynbundin áreitni er ekki liðin í skólanum.
Menntun og skólastarf,  23. gr.
Skólar eiga samkvæmt 23. grein jafnréttislaga að tryggja að:
Allir nemendur fái jafnréttisfræðslu og séu undirbúnir til jafnrar þátttöku í samfélaginu, svo sem í fjölskyldu- og atvinnulífi.
Kennslu- og námsgögn mismuni ekki kynjum,
Kynjasamþættingar sé gætt við alla stefnumótun og áætlanagerð.
Í náms- og starfsfræðslu og við ráðgjöf í skólum skulu piltar og stúlkur óháð kyni hljóta fræðslu og ráðgjöf í tengslum við sömu störf.
Til að ná þessum markmiðum þarf að beita fjölbreyttum aðferðum við kennslu og mat á vinnuframlagi nemenda (einingar og einkunnir). Allir skulu fá tækifæri til að nýta hæfileika sína. Jafnréttisjónarmiðið skal fléttast inn í alla kennslu. Stefnt er að því að kenndir séu sérstakir áfangar sem hafa jafnréttishugsjónina að leiðarljósi, svo sem kynjafræði, mannréttindaáfangi og fleiri áfangar sem fallið geta undir jafnréttisfræðslu. Nám og kennsla eru verðmæti sem allir nemendur skólans eiga rétt á. Yfirstjórn skólans sér til þess að námsráðgjöf og aðstoð við hópa sem standa höllum fæti sé efld og viðhaldið.
Nemendur fái fræðslu um jafnréttismál.
Öllum nemendum stendur til boða að taka kynjafræðiáfanga.
Í boði á hverri vorönn.
Að búa bæði kynin undir jafna þátttöku í samfélaginu, svo sem í fjölskyldu- og atvinnulífi.
Við endurskoðun kennsluáætlana skulu kennarar hafa markmiðasetningu sem undirbýr nemendur af báðum kynjum undir jafna þátttöku í samfélaginu, svo sem í fjölskyldu- og atvinnulífi.
Að kennslu- og námsgögn mismuni ekki kynjunum.
Kennslugögn sem talin eru mismuna eftir kyni eru athuguð og ef þau sannarlega reynast mismuna eftir kyni þá er þeim skipt út fyrir annað betra kennsluefni í kennsluáætlun viðkomandi áfanga.
Í lok annar og fyrir hverja önn.
Í námsráðgjöf og starfsfræðslu fái drengir og stúlkur fræðslu og ráðgjöf í tengslum við sömu störf.
Náms- og starfsráðgjafar eru með fræðslu í áfanganum Lífsleikni – borgaravitund (LÍFS1BS02) um störf og staðalmyndir.
Náms- og starfsráðgjafar eru með starfsfræðslu fyrir útskriftarnema í sérstökum Lok-áfanga. Kvenkyns nemendur eru hvattir til að sækja sér nám í „hefðbundnum“ karlagreinum og sækja um „hefðbundin“ karlastörf. Karlkyns nemendur eru hvattir til að sækja sér nám í „hefðbundnum“ kvennagreinum og sækja um „hefðbundin“ kvennastörf.
Kynjasamþættingar skal gætt við alla stefnumótun og áætlanagerð í skólastarfinu.
Skólameistari leiðir jafnréttisvinnuna frá og með haustönn 2016.
Fram að næstu endurskoðun
Unnið skal markvisst að því að jafna fjölda kvenna og karla í nefndum og ráðum á vegum skólans. Þegar óskað er eftir tilnefningu í nefndir og ráð skal farið fram á að tekið sé mið af 15. gr. laga nr. 10/2008 um jafna stöðu og jafnan rétt kvenna og karla sem segir að hlutfall kynjanna skuli vera jafnt og ekki minna en 40% þegar um fleiri en þrjá fulltrúa er að ræða. Þegar tilnefnt er í nefndir, ráð og stjórnir á vegum ríkis og sveitarfélaga skal tilnefna bæði karl og konu. Jafnréttisvísar eru teknir saman eins oft og þurfa þykir til að vinna að þessu markmiði.
kk. (5)      33 %
kvk. (10)  67 %
kk. (3)       60 %
kvk. (2)     40 %
Í lok hvers almanaksárs er staða aðgerða samkvæmt áætluninni metin og niðurstöður birtar í ársskýrslu skólans. Niðurstöður ársskýrslu eru kynntar á kennarafundi í upphafi hvers árs. Fulltrúar í jafnréttisnefnd og jafnréttisfulltrúi gera skólameistara grein fyrir stöðunni í byrjun janúar ár hvert. Allar aðrar kyngreindar upplýsingar sem tengjast framgangi jafnréttisáætlunar skólans og fjallað er um á fundum eru birtar sem pdf-skjöl hér fyrir neðan. Kynbundnar upplýsingar má einnig finna í ársskýrslu skólans sem er aðgengileg á vef Fjölbrautaskólans við Ármúla.
Let´s Discover Each Other
1.3. Ágrip af sögu skólans
2.2. Grunnþættir og lykilhæfni
3.2. Skólanefnd og skólaráð
3.6. Móttaka nýrra starfsmanna
3.11. Umhverfis- og samgöngustefna
4.5.5. Nýsköpunar- og listabraut
4.5.6. Viðskipta- og hagfræðibraut
4.5.13. Námsbraut fyrir sótthreinsitækna
4.5.18. Viðbótarnám til stúdentsprófs
5. Mat og úttektir
6. Þjónusta við nemendur
6.3. Aðstoð vegna lesblindu og talnablindu
6.4. Nemendur af erlendum uppruna
6.6. Bókasafn / upplýsingamiðstöð
7. Húsnæði og aðstaða
7.5. Aðstaða fyrir starfsfólk
7.7. Bókasafn og tölvuþjónusta
9.1. Hegðun og umgengni
9.4. Skemmtanir og ferðalög á vegum skólans
Skýrslur, stefnur og áætlanir
Brú - nám fyrir verðandi heilbrigðisritara
Framhaldsnám sjúkraliða í geðhjúkrun
Framhaldsnám sjúkraliða í sérhæfðum störfum í heilbrigðisþjónustu
Framhaldsnám sjúkraliða í öldrunarhjúkrun
Úttekt á framhaldsnámi sjúkraliða og lyfjatækna
Nýsköpunar- og listabraut (eldri námskrá)
Viðskipta- og hagfræðibraut (eldri námskrá)
Upplýsingar um nám og skóla
Leiðbeiningar um val í Innu
Stoðkerfi fyrir nemendur með námserfiðleika
Tækni og hagnýtar upplýsingar
Stoðkerfi fyrir erlenda nemendur
Skýrslur, stefnur og áætlanir
Ármúla 12, 108 Reykjavík
Skrifstofa skólans:Opið virka daga frá 8-16
Þetta vefsvæði byggir á Eplica